Things I Never Told You

Things I Never Told You (euskaraz Inoiz Esan Ez Nizkizun Gauzak), 1996ko Isabel Coixet kataluniarrak zuzendutako amodiozko drama-komedia film bat da.  Lili Taylor, Andrew McCarthy, Peggy West, Leslie Mann, Sherilyn Lawson, Linda Ruth Goertz, Kathryn Hurd, Chanda Watts, Kathleen Edwards, Alexis Arquette eta Seymour Cassel aktoreek antzeztu zuten.

Argumentua 

AEB, Oregongo udalerri batean, Don Henderson (Andrew McCarthy) lanbidez etxebizitza saltzailea den eta bete denbora librean Itxaropenaren Telefonoan boluntario gisa zerbitzua ematen duen gizasemea da. Ann (Lili Taylor) argazkilaritza eta bideogintza artikuluen denda batean lan egiten duen neska gaztea da, egun batez Pragan dagoen mutilagunaren telefono deia jaso eta jada maite ez duela eta harremanarekin amaitu nahi duela esango dio. Nahigabearen ondorioz bere buruaz beste egiten saiatuko da, ta ospitalean osatzen dagoela Itxaropenaren Telefonoaren zenbakia emango diote, hara deitu, Donekin hizketa egin eta bien arteko harreman berezi bat sortuko da, aldi berean bien bizitzetan aldaketak gertatuz. Bestalde, Annek bere mutilaguna berreskuratzeko asmoz inoiz esan ez dizkion gauzak kontatzen dituen bideo bat grabatuko du.

Aktoreak 
Lili Taylor: Ann
Andrew McCarthy: Don Henderson
Peggy West: Kameradun emakumea
Leslie Mann: Laurie
Sherilyn Lawson: Izozkidun emakumea
Linda Ruth Goertz: Aurora
Kathryn Hurd: Muriel
Debi Mazar: Diane
Chanda Watts: Annen erizaina
Kathleen Edwards: Lewis doktorea
Alexis Arquette: Paul
Seymour Cassel: Frank
Karen Johnson Miller: Emaztea

Kanpo estekak 
 IMDBko fitxa irakurgai 

Espainiako aktoreak
Ameriketako Estatu Batuetako filmak
Amodiozko filmak
Drama filmak
Suizidioari buruzko filmak
Oregonen girotutako filmak
1990eko hamarkadan girotutako filmak
Film independenteak